Trn
Trn je preobražen list, poganjek ali del lista. Trne se pogosto zamenjuje z bodicami, ki pa so navadno ostre emergence (površinski izrastki, izvirajoči iz epiderma in subepidermalnega tkiva), ki se pojavljajo na listih ali poganjkih, in v katere ne sega žilje. Nasprotno je v notranjem tkivu trnov mogoče zaslediti tipična rastlinska prevajalna tkiva (ksilem in floem).

Osnovne informacije 
Z izrazom trn opredeljujemo tiste ostre izrastline na rastlinski površini, ki so definirane kot preobraženi rastlinski listi (na primer navadni stebelni zeleni listi, prilisti ipd.) zgolj deli listov ali preobraženi poganjki. V trne se lahko preoblikujejo tudi korenine. Gre torej za preobražene rastlinske organe ali dele organov.

Po drugi strani z izrazom bodica opredelimo tiste bodeče in trde izrastline, ki so po izvoru emergence (nastale iz epiderma in subepidermalnega tkiva), v njihovo notranjost pa ne segajo prevajalna tkiva. Običajno je bodice mogoče precej enostavno odluščiti. Nekateri slovarji izraza trn in bodica enačijo, ker je v mnogih primerih razločevanje zaradi enakega videza in ekološke funkcije težavno.

V angleškem jeziku nekateri avtorji trne ločujejo na dve podenoti, ki jih v slovenščini združujemo kar pod terminom trn. Thorns so trni v ožjem pomenu besede, ki pomenijo preobražene poganjke, medtem ko izraz spine predstavlja v ostre izrastline spremenjene liste ali dele listov. Tako thorns kot tudi spines imajo v notranjosti tkiva prisotne žile, na podlagi česar jih ločujemo od bodic.

Primeri 
Trne najdemo denimo pri češminu (Berberis), čigar trni so preobraženi listi, pri glogu (Crataegus), čigar poganjki so spremenjeni v trne, in pri bodiki (Ilex), osatu (Cirsium), robiniji (Robinia) ter bodaku (Carduus), katerih trni so preobraženi deli listov. Tudi kakteje (Cactaceae) imajo trne. Med bolje poznane rastline z bodicami spadajo številne rožnice (Rosaceae), na primer šipek (Rosa) in robida (Rubus). V vsakdanjem življenju trde in ostre izrastke vrtnic imenujemo trni, četudi so iz botaničnega vidika to bodice.

Ekologija 
Tako trni kot tudi bodice imajo zelo podobno vlogo, saj ponavadi oboji služijo kot obrambne tvorbe, ki znižujejo raven objedanja. Rastlinojede živali se namreč ne bodo v tolikšni meri prehranjevale z biomaso tistih rastlin, ki so se zaščitile z ostrimi izrastlinami (bodisi trni bodisi bodicami) in na tak način predstavljajo nevarnost zadajanja bolečega vboda, še posebej problematičnega na področju ustne votline rastlinojedov.

Sklici 

Morfologija rastlin
Trn je preobražen list , poganjek ali del lista . Trne se pogosto zamenjuje z bodicami , ki pa so navadno ostre emergence ( površinski izrastki , izvirajoči iz epiderma in subepidermalnega tkiva ) , ki se pojavljajo na listih ali poganjkih , in v katere ne sega žilje . Nasprotno je v notranjem tkivu trnov mogoče zaslediti tipična rastlinska prevajalna tkiva ( ksilem in floem ) . Osnovne informacije Z izrazom trn opredeljujemo tiste ostre izrastline na rastlinski površini , ki so definirane kot preobraženi rastlinski listi ( na primer navadni stebelni zeleni listi , prilisti ipd . ) zgolj deli listov ali preobraženi poganjki . V trne se lahko preoblikujejo tudi korenine . Gre torej za preobražene rastlinske organe ali dele organov . Po drugi strani z izrazom bodica opredelimo tiste bodeče in trde izrastline , ki so po izvoru emergence ( nastale iz epiderma in subepidermalnega tkiva ) , v njihovo notranjost pa ne segajo prevajalna tkiva . Običajno je bodice mogoče precej enostavno odluščiti . Nekateri slovarji izraza trn in bodica enačijo , ker je v mnogih primerih razločevanje zaradi enakega videza in ekološke funkcije težavno . V angleškem jeziku nekateri avtorji trne ločujejo na dve podenoti , ki jih v slovenščini združujemo kar pod terminom trn . Thorns so trni v ožjem pomenu besede , ki pomenijo preobražene poganjke , medtem ko izraz spine predstavlja v ostre izrastline spremenjene liste ali dele listov . Tako thorns kot tudi spines imajo v notranjosti tkiva prisotne žile , na podlagi česar jih ločujemo od bodic . Primeri Trne najdemo denimo pri češminu ( Berberis ) , čigar trni so preobraženi listi , pri glogu ( Crataegus ) , čigar poganjki so spremenjeni v trne , in pri bodiki ( Ilex ) , osatu ( Cirsium ) , robiniji ( Robinia ) ter bodaku ( Carduus ) , katerih trni so preobraženi deli listov . Tudi kakteje ( Cactaceae ) imajo trne . Med bolje poznane rastline z bodicami spadajo številne rožnice ( Rosaceae ) , na primer šipek ( Rosa ) in robida ( Rubus ) . V vsakdanjem življenju trde in ostre izrastke vrtnic imenujemo trni , četudi so iz botaničnega vidika to bodice . Ekologija Tako trni kot tudi bodice imajo zelo podobno vlogo , saj ponavadi oboji služijo kot obrambne tvorbe , ki znižujejo raven objedanja . Rastlinojede živali se namreč ne bodo v tolikšni meri prehranjevale z biomaso tistih rastlin , ki so se zaščitile z ostrimi izrastlinami ( bodisi trni bodisi bodicami ) in na tak način predstavljajo nevarnost zadajanja bolečega vboda , še posebej problematičnega na področju ustne votline rastlinojedov . Sklici Morfologija rastlin